ddrg/super_eurlex huggingface dataset:
(4)

Det er fra denne afgørelses ikrafttræden hensigtsmæssigt at give Bulgarien og Rumænien adgang til at søge i data i visuminformationssystemet (VIS) i skrivebeskyttet tilstand uden ret til at registrere, ændre eller slette data i VIS. For at lette deres nationale visumansøgningsprocedure for at forhindre svig og enhver form for misbrug af Schengenvisa ved at kontrollere visaenes gyldighed og ægthed i VIS, for — med hensyn til tredjelandsstatsborgere, der har et Schengenvisum — at lette kontrollen ved grænseovergangssteder ved de ydre grænser og inden for medlemsstaternes område, for at lette afgørelsen af, hvilken medlemsstat der er ansvarlig for ansøgninger om international beskyttelse, for at lette behandlingen af sådanne ansøgninger og for at øge det interne sikkerhedsniveau på medlemsstaternes område ved at lette bekæmpelsen af grov kriminalitet og terrorisme. Adgangen til at søge i og anvende VIS-data bør også gøre det lettere at identificere enhver person, der ikke eller ikke længere opfylder betingelserne for indrejse i eller ophold på de pågældende medlemsstaters område.
(11)

Afgørelse 2005/387/RIA tillægger Rådet gennemførelsesbeføjelser for at kunne reagere hurtigt og på grundlag af ekspertise på EU-plan på fremkomsten af nye psykoaktive stoffer, som medlemsstaterne har påvist og indberettet, ved at underkaste disse stoffer kontrolforanstaltninger i hele Unionen. Da betingelserne og proceduren for at udløse udøvelsen af sådanne gennemførelsesbeføjelser er opfyldt, bør der vedtages en gennemførelsesafgørelse for at underkaste furanylfentanyl kontrolforanstaltninger i hele Unionen.
(10)

For at give den nødvendige fleksibilitet under drøftelserne og under mødet i FN/ECE-WP.7 bør medlemsstaterne i samråd med Kommissionen bemyndiges til at acceptere ændringer til forslagene for kvalitetsnormer for friske frugter og grøntsager, forudsat at sådanne ændringer ikke ændrer forslagenes grundlæggende indhold.
(3)

Det er nødvendigt at integrere denne nye definition i aftalen for fuldt ud at harmonisere Unionens ordning for visum til kortvarigt ophold.
(3)

Det er nødvendigt, at integrere denne nye definition i aftalen for fuldt ud at harmonisere Unionens ordning for visum til kortvarigt ophold.
(2)

Den 25. april 2016 anmodede virksomheden Leiber GmbH Irlands kompetente myndighed om udvidelse af anvendelserne af og anvendelsesniveauerne for beta-glucaner fra gær som en ny fødevareingrediens. Den anmodede navnlig om udvidelse af anvendelsen af beta-glucaner fra gær til også at omfatte yderligere fødevarekategorier og om øgning af de maksimale anvendelsesniveauer for beta-glucaner fra gær pr. dag for fødevarekategorier, der allerede er godkendt ved gennemførelsesafgørelse 2011/762/EU.
(3)

Tyskland gjorde den 21. august 2015 formel indsigelse mod den harmoniserede standard EN 13341:2005+A1:2011. Det fremgik af den formelle indsigelse, at den pågældende standard ikke omfattede harmoniserede metoder til at sikre de pågældende varers mekaniske modstand, bæreevne, stabilitet og fragmenterings- eller knusningsmodstand, når de installeres i områder med risiko for jordskælv eller oversvømmelser. Tyskland anmodede derfor om, at der offentliggøres et forbehold vedrørende standarden i Den Europæiske Unions Tidende, hvorved områder med risiko for jordskælv eller oversvømmelser undtages fra dens anvendelsesområde, eller alternativt en fuld tilbagetrækning af referencen for standarden.
(3)

Tyskland gjorde den 21. august 2015 formel indsigelse mod den harmoniserede standard EN 12285-2:2005. Det fremgik af den formelle indsigelse, at den pågældende standard ikke omfattede harmoniserede metoder til at sikre de pågældende varers mekaniske modstand, bæreevne, tæthed, stabilitet og fragmenterings- eller knusningsmodstand, når de installeres i områder med risiko for jordskælv eller oversvømmelser. Tyskland anmodede derfor om, at der offentliggøres et forbehold vedrørende standarden i Den Europæiske Unions Tidende, hvorved områder med risiko for jordskælv eller oversvømmelser undtages fra dens anvendelsesområde, eller alternativt en fuld tilbagetrækning af referencen for standarden.
(4)

I henhold til artikel 15, stk. 3, i forordning (EU) nr. 19/2013 har Kommissionen derfor taget hensyn til den virkning, som den pågældende import har på situationen på EU-markedet for bananer, for at afgøre, om præferencetolden bør suspenderes. Kommissionen har undersøgt den pågældende imports betydning for prisniveauet i Unionen, udviklingen i importen fra andre kilder samt den generelle stabilitet på EU-markedet for friske bananer.
(1)

I overensstemmelse med Rådets afgørelse (EU) 2016/949 (2) blev protokollen til rammeaftalen mellem Den Europæiske Union og dens medlemsstater på den ene side og Mongoliet på den anden side om partnerskab og samarbejde for at tage hensyn til Republikken Kroatiens tiltrædelse af Den Europæiske Union undertegnet den 31. oktober 2016 med forbehold af dens indgåelse på et senere tidspunkt.
2.

Sekretariatet sikrer regelmæssig kontakt, herunder via videokonference, forud for ministerudvalgets møder for at gøre status over tematiske dialoger, som kan have fundet sted inden afholdelsen af mødet i ministerudvalget. Indholdet af disse udvekslinger vil indgå i dagsordenen for ministerudvalgsmødet.
Efter ordet »Virelade« indsættes følgende: »samt den del af det område, der hører under kommunen Coimières, som svarer afsnit A, benævnt Herrères, side 1 i matrikelbogen (omarbejdet kort for 1934), attesteret i overensstemmelse med det originale kort (plan minute de conservation) den 5. november 2010.« Formålet med denne ændring er at medtage en del af det område, der hører under kommunen Coimères, i det geografiske område, for hvilket det er begrundet, at det kontinuerligt er blevet anvendt til vindyrkning, at sammenlignelige dyrkningsformer kommer til anvendelse, og at området landskabsmæssigt, topografisk, hydrologisk, geologisk og pedologisk er sammenligneligt med de tilgrænsende vindyrkningsarealer for betegnelsen »Graves«. Denne del af kommunen Coimères er geografisk beliggende i umiddelbar forlængelse af det geografiske område for den beskyttede oprindelsesbetegnelse »Graves«.

Ansøgningen om, at kommunen Coimères skulle medtages, blev allerede indgivet i 1938 umiddelbart efter den nationale anerkendelse af betegnelsen, efter at en erhvervsdrivende på daværende tidspunkt havde henvist til en forglemmelse. På trods af at der af nationale beslutningsorganer blev truffet flere på hinanden følgende positive beslutninger vedrørende medtagelsen af denne kommune i det geografiske område for betegnelsen, blev denne beslutning efterfølgende aldrig indskrevet i de officielle dokumenter. Medtagelsen af denne kommune er ganske enkelt at rette op på en forsømmelse, der ligger lang tid tilbage.
(5)

For at sikre koordination mellem parterne og tage hensyn til relevant lovgivningsmæssig udvikling, herunder vedtagelsen og ikrafttrædelsen af de relevante schweiziske regler om udvidelse af det schweiziske emissionshandelssystem til også at omfatte luftfart, og behovet for at ændre bilag I, del B, til aftalen i overensstemmelse hermed bør aftalens artikel 11-13 anvendes midlertidigt, indtil de procedurer, der er nødvendige for dens ikrafttræden, er afsluttet —
For at reducere mængden af affald, der sendes til bortskaffelse fra neutralisering af brugte katalysatorer i den AlCl3-katalyserede ethylbenzenproduktionsproces, er det BAT at genvinde organiske restforbindelser ved stripning og derefter koncentrere den vandige fase for at få et anvendeligt AlCl3-biprodukt.

Beskrivelse:

Dampstripning bruges først til at fjerne VOC, derefter koncentreres den brugte katalysatoropløsning ved inddampning for at få et anvendeligt AlCl3-biprodukt. Dampfasen kondenseres for at få en HCL-opløsning, der genbruges i processen.
(11)

For at kunne udøve virksomhed som et udpeget kontraktmarked skal en ansøger ansøge om udpegning hos CFTC og påvise overholdelse af de gældende bestemmelser i CEA og af CFTC-bestemmelserne. For at kunne udøve virksomhed som en facilitet til udførelse af swaptransaktioner skal en ansøger opnå registrering hos CFTC og påvise overholdelse af de gældende bestemmelser i CEA og af CFTC-bestemmelserne. CFTC er bemyndiget til at føre tilsyn med henholdsvis udpegede kontraktmarkeder og faciliteter til udførelse af swaptransaktioner i overensstemmelse med paragraf 5 og 5h i CEA, 7 USC 7 og 7 USC 7b-3. For at blive udpeget af CFTC skal et udpeget kontraktmarked overholde de 23 centrale principper for udpegede kontraktmarkeder i CEA og alle krav, som CFTC måtte indføre ved lov eller anden bestemmelse. For at blive registreret af CFTC skal en facilitet til udførelse af swaptransaktioner overholde de 15 centrale principper for faciliteter til udførelse af swaptransaktioner i CEA og alle krav, som CFTC måtte indføre ved lov eller anden bestemmelse. Et udpeget kontraktmarked skal være en handelsfacilitet, hvilket under CEA generelt indebærer et multilateralt system, hvor deltagerne har mulighed for at foretage transaktioner efter faste regler. Udpegede kontraktmarkeder skal give medlemmerne upartisk adgang til deres markeder og tjenester. Adgangskriterierne skal være upartiske og gennemsigtige og skal anvendes på en ikkediskriminerende måde. Derudover underlægger CEA- og CFTC-bestemmelserne udpegede kontraktmarkeder organisatoriske krav med hensyn til selskabsledelse, politikker om interessekonflikter, risikostyring, redelig og korrekt handel, handelssystemernes modstandsdygtighed, ordninger for clearing og afvikling, optagelse til handel og overvågning af overholdelse, og alt dette skal overholdes løbende.Faciliteter til udførelse af swaptransaktioner er handelsplatforme, der drives på multilateral basis. Faciliteter til udførelse af swaptransaktioner skal give berettigede kontraktdeltagere upartisk adgang til deres markeder og tjenester og skal have adgangskriterier, som er upartiske og gennemsigtige, og som skal anvendes på en ikkediskriminerende måde. Faciliteter til udførelse af swaptransaktioner er også underlagt organisatoriske krav med hensyn til selskabsledelse, politikker om interessekonflikter, risikostyring, redelig og korrekt handel, handelssystemernes modstandsdygtighed, ordninger for clearing og afvikling, optagelse til handel og overvågning af overholdelse, og alt dette skal overholdes løbende.
(244)

I åbningsafgørelsen fra 2014 udtrykte Kommissionen tvivl om, hvorvidt kontrakterne med luftfartsselskaber blev genforhandlet. I denne sammenhæng henviste Kommissionen til oplysninger, som viste, at SEA og Airport Handling allerede inden disse kontrakters udløb havde gjort en fælles markedsføringsindsats for at forsikre de luftfartsselskaber, der opererer i lufthavnen, om, at SEA ville fortsætte sine groundhandling-aktiviteter. Der blev under den formelle undersøgelsesprocedure imidlertid ikke fremlagt dokumentation for, at SEA og Airport Handling gennem en fælles markedsføringsindsats havde tilrettelagt en ren udskiftning af ordremodtageren uden at give luftfartsselskaberne som ordregivere mulighed for at forhandle kontraktvilkårene. Kommissionen blev ikke forelagt dokumentation for, at SEA eller Airport Handling ville have været i stand til effektivt at standse tidligere SEAH-kunders forsøg på at opnå gunstigere vilkår hos andre groundhandling-leverandører.
(2)

PRIMA har til formål at gennemføre et fælles program for at opbygge forsknings- og innovationskapacitet og at udvikle viden og fælles innovative løsninger til agrofødevaresystemer for at gøre dem bæredygtige og til integreret vandforsyning og -forvaltning i Middelhavsområdet, at gøre disse systemer og denne forsyning og forvaltning mere modstandsdygtige over for klimaændringer samt mere virkningsfulde, omkostningseffektive og miljømæssigt og socialt bæredygtige og at bidrage til at løse problemer relateret til vandknaphed, fødevaresikkerhed, ernæring, sundhed, trivsel og migration på et tidligt stade.
(2)

2′-Fucosyllactose falder uden for anvendelsesområdet for Europa-Parlamentets og Rådets forordning (EF) nr. 1829/2003 (2), da den genetisk modificerede stamme af Escherichia coli stamme BL21 anvendes som et teknisk hjælpestof og det materiale, der er afledt af den genetisk modificerede mikroorganisme, ikke er til stede i den nye fødevare.
—

Af hensyn til forvaltningen af de nationale statskasser skal forslag til ændringsbudget nr. 6 til det almindelige budget for 2017 vedtages omgående. Derfor er det berettiget i overensstemmelse med artikel 3, stk. 3, i Rådets forretningsorden at forkorte den periode på otte uger for information af de nationale parlamenter, der er fastsat i artikel 4 i protokol nr. 1 —
(2)

Den 18. november 2014 bemyndigede Rådet Kommissionen til at indlede forhandlinger med Norge for at opnå en yderligere liberalisering af handelen med landbrugsprodukter, jf. EØS-aftalens artikel 19. Forhandlingerne blev afsluttet med succes og der blev den 5. april 2017 paraferet en aftale i form af brevveksling mellem Den Europæiske Union og Kongeriget Norge om yderligere handelspræferencer for landbrugsprodukter (»aftalen«).
(11)

De portugisiske myndigheders tilsagn om at korrigere det uforholdsmæssigt store underskud i 2016 og efterkomme den finanspolitiske landespecifikke henstilling i 2017 er et vigtigt tegn på regeringens hensigt om at overholde stabilitets- og vækstpagten. Med hensyn til 2016 gentager regeringen sit tilsagn afgivet på mødet i Eurogruppen den 11. februar 2016 om at iværksætte finanspolitiske foranstaltninger til at korrigere eventuelle afvigelser i budgetgennemførelsen, hvis det bliver nødvendigt. Regeringen forpligter sig endvidere til at bevare fastfrysningen af visse bevillinger, der udgør 0,2 % af BNP, som beskrevet i stabilitetsprogrammet. Bilaget til den begrundede anmodning af 18. juli 2016, indeholder yderligere oplysninger om, hvordan disse bevillinger kan bruges, og øger således troværdigheden af tilsagnet om ikke at bruge dem, så længe der er behov for denne fastfrysning. For det første anføres det, at bevillingerne er blevet øremærket til offentlige institutioner, som allerede har modtaget øget finansiering sammenlignet med 2015; de vil derfor formentlig ikke anmode om yderligere finansiering. For det andet skal offentlige organer for at få adgang til disse bevillinger fremlægge udgiftsgodkendelser, som kræver en udtrykkelig godkendelse fra finansministeriet. Endelig kommer disse bevillinger oveni bevillinger, der allerede er budgetteret, og reserver, som også er underlagt en godkendelse.
(3)

Det Forenede Kongerige, der er den kompetente vurderingsmyndighed, oplyste den 14. juli 2017 Kommissionens tjenestegrene om, at det er nødvendigt at foretage en fuldstændig vurdering. Der er fastsat en frist på 365 dage til at foretage en fuldstændig vurdering, jf. artikel 14, stk. 2, i forordning (EU) nr. 528/2012. Under denne vurdering kan den kompetente vurderingsmyndighed, hvis det er relevant, anmode ansøgeren om at fremlægge tilstrækkelige data til at foretage vurderingen, jf. nævnte forordnings artikel 8, stk. 2. I så fald stilles fristen på 365 dage i bero for en periode, der ikke må overstige 180 dage i alt, medmindre det er begrundet i arten af de ønskede oplysninger eller særlige omstændigheder.
(1)

På samlingen den 27. og 28. november 2003 besluttede Rådet at bemyndige formandskabet bistået af generalsekretæren/den højtstående repræsentant til at indlede forhandlinger med henblik på at indgå en aftale om informationssikkerhed mellem Den Europæiske Union og Canada.
—

UNDER HENVISNING TIL Rådets forordning (EØF, Euratom, EKSF) nr. 259/68 (1) som ændret ved forordning (EF, Euratom) nr. 723/2004 (2) og senest ved Europa-Parlamentets og Rådets forordning (EU, Euratom) nr. 1023/2013 af 22. oktober 2013 om ændring af vedtægten for tjenestemænd i Den Europæiske Union og ansættelsesvilkårene for de øvrige ansatte i Den Europæiske Union (3), særlig vedtægtens artikel 30,
(3)

Aftalen har til formål at fremme handel med økologiske produkter og bidrage til udviklingen og udvidelsen af sektoren for økologi i Unionen og i Republikken Chile samt at opnå en høj grad af overholdelse af principperne for økologisk produktion, et højt garantiniveau for kontrolsystemerne og et højt niveau af integritet for økologiske produkter. Aftalen tager også sigte på at forbedre beskyttelsen af henholdsvis Unionens økomærke og Republikken Chiles økomærke samt at styrke reguleringssamarbejdet mellem parterne om spørgsmål vedrørende økologisk produktion.
(15)

I overensstemmelse med Exchange Act skal alle registrerede nationale værdipapirbørser være i stand til at sikre, at deres medlemmer og personer med tilknytning til dem overholder bestemmelserne i Exchange Act, reglerne deri og deres egne regler. Som led i det løbende tilsyn med nationale værdipapirbørser vurderer SEC hver børs' evne til at overvåge dens medlemmer og deres handelsaktiviteter. Det påhviler også en national værdipapirbørs at gribe ind over for deres medlemmers eventuelle overtrædelser af markedets regler eller af den føderale lovgivning om værdipapirer og indberette sådanne potentielle overtrædelser til SEC. Som led i forpligtelsen til at håndhæve medlemmernes overholdelse er nationale værdipapirbørser ansvarlige for at undersøge og gribe ind over for overtrædelser af Exchange Act og reglerne deri. Efter eget skøn kan SEC også undersøge og retsforfølge overtrædelser af Exchange Act og reglerne deri. FINRA, en SRO for børsmæglere, herunder alternative handelssystemer, skal håndhæve sine medlemmers, herunder alternative handelssystemers, overholdelse af bestemmelserne i Exchange Act, reglerne deri og FINRA's egne regler. SRO'ers regler vurderes også af SEC. Hvis SEC finder, at en SRO uden rimelig forklaring eller undskyldning har undladt at sikre, at et medlem eller en person med tilknytning til et medlem overholder reglerne, har SEC beføjelser til at anvende sanktioner over for SRO'en i henhold til paragraf 19(h) i Exchange Act. I henhold til paragraf 21 i Exchange Act kan SEC undersøge overtrædelser og begære sanktioner mod SRO-medlemmer, der overtræder en SRO-regel. Som led i det løbende tilsyn med SRO'er vurderer SEC hver national værdipapirbørs' og FINRA's evne til at overvåge deres medlemmer og deres handelsaktiviteter. Nationale værdipapirbørser og alternative handelssystemer skal underrette SEC om alle regelændringer.
(10)

ASIC er en offentlig myndighed nedsat i medfør af Australian Securities and Investments Commission Act af 2001 (»ASIC Act«) og har ansvar for at administrere og håndhæve lovgivningen om Australiens finansielle markeder. ASIC's tilsyns- og håndhævelsesbeføjelser omfatter undersøgelse af mistanke om overtrædelser af lovgivningen, udstedelse af meddelelser om manglende overholdelse og anmodning om civilretlige sanktioner ved domstolene. ASIC kan indlede straffesager vedrørende de forpligtelser i Corporations Act, der er eksigible som strafferetlige overtrædelser. ASIC har også beføjelse til uden varsel at undersøge finansielle markeder. Dette omfatter beføjelse til at undersøge registre, optegnelser og dokumenter. Derudover kan ministeren for finansielle tjenesteydelser (Minister for Financial Services) rette skriftlige instrukser til en operatør af et finansielt marked om at træffe specifikke foranstaltninger for at sikre, at operatørens forpligtelser som indehaver af en licens for finansielle markeder er opfyldt, når ministeren er af den opfattelse, at forpligtelserne ikke er opfyldt (§ 794A i Corporations Act). Hvis det finansielle marked ikke efterlever instruksen, kan ASIC anmode domstolen om pålæg om, at instruksen skal efterleves (§ 794A i Corporations Act). ASIC har også beføjelse til at rette skriftlige instrukser til en enhed (f.eks. markedsoperatører og deltagere på licenserede markeder), hvis ASIC mener, at dette er nødvendigt eller i offentlighedens interesse for at beskytte personer, der handler med et finansielt produkt eller klasser af finansielle produkter (§ 798J i Corporations Act). Endvidere kan ASIC anmode om pålæg og indbringe sager for retten for at håndhæve regulerings- og undersøgelsesforanstaltninger. ASIC kan anmode en domstol om pålæg om overholdelse af de foranstaltninger, som ASIC har truffet på grundlag af sine regulerings- og undersøgelsesbeføjelser (§ 70 i ASIC Act). Hvis en enhed ikke efterlever instrukser, der er udstedt i overensstemmelse med Corporations Act, kan ASIC endvidere anmode domstolen om pålæg om, at instruksen skal efterleves. Og endelig skal finansielle markeder i henhold til Corporations Act også kunne håndhæve, at deres medlemmer overholder bestemmelserne i Corporations Act, regler og bestemmelser vedtaget i medfør heraf samt driftsreglerne for deres marked (§ 792A i Corporations Act). Det påhviler også en licenseret børs at skride ind over for medlemmernes potentielle overtrædelser af markedets driftsregler eller af Corporations Act og indrapportere sådanne potentielle overtrædelser til ASIC.
(8)

Den tekniske specifikation »SPF«, der er udviklet af IETF, er en åben standard, der specificerer en teknisk metode til at påvise forfalskning af afsenderadresser. SPF giver mulighed for at kontrollere, om en meddelelse er sendt fra en server, der er bemyndiget hertil. Det drejer sig om et simpelt e-mail-valideringssystem, der er beregnet til at opdage e-mail-spoofing ved hjælp af en mekanisme, der gør det muligt at tillade modtagende mail-exchangere at kontrollere, at indkommende mail fra et domæne kommer fra en vært, der er godkendt af dette domænes administratorer. Formålet med SPF er at forhindre spammere i at sende meddelelser med forfalskede afsenderadresser i et bestemt domæne. Modtagerne kan slå op i en SPF-record for at fastslå, om en meddelelse, der foregiver at være fra det pågældende domæne, kommer fra en godkendt mailserver.
(2)

Rådet har vedtaget forordning (EF) nr. 2201/2003 (2) (»Bruxelles IIa-forordningen«), der sigter mod at beskytte børn mod skadelige virkninger af ulovlig fjernelse eller tilbageholdelse og mod at indføre procedurer, der skal sikre, at sådanne børn hurtigt vender tilbage til deres sædvanlige opholdssted, og at samværsretten og forældremyndigheden beskyttes.
(1)

Aftalen om oprettelse af en associering mellem Det Europæiske Økonomiske Fællesskab og Tyrkiet (1) (»aftalen«) har til formål at fremme en vedvarende og afbalanceret styrkelse af de handelsmæssige og økonomiske forbindelser mellem Unionen og Tyrkiet, og der oprettes med aftalen et associeringsråd for at garantere gennemførelsen og den gradvise udvikling af associeringsordningen.
(3)

I de pågældende geografiske områder er udgifterne til opvarmning i gennemsnit 30 % højere end i resten af landet på grund af den længere opvarmningsperiode. En nedsættelse af elektricitetsudgifterne for modtagerne indsnævrer forskellen mellem de samlede udgifter til opvarmning for forbrugerne i det nordlige Sverige og dem, der betales af forbrugerne i resten af landet. Foranstaltningen bidrager derfor til at nå regional- og samhørighedspolitiske mål. Afgiftsnedsættelsen bør ikke overstige, hvad der er nødvendigt for at kompensere for de ekstra udgifter til opvarmning, som afholdes af forbrugerne i de berørte geografiske områder.
(7)

Da bestemmelserne i artikel 281-294 i direktiv 2006/112/EF, som omhandler særordningen for små virksomheder, er under revision, er det muligt, at et direktiv om ændring af disse bestemmelser vil træde i kraft senest den 31. december 2020.
(3)

Den 26. og 27. september 2017 aflagde Kommissionen et udvidet overvågningsbesøg i Rumænien med henblik på at foretage kontrol på stedet, jf. artikel -11, stk. 2, i Rådets forordning (EF) nr. 1466/97. Efter at have forelagt sine foreløbige undersøgelsesresultater for de rumænske myndigheder, således at disse kunne fremsætte bemærkninger hertil, aflagde Kommissionen den 24. oktober 2017 rapport for Rådet om resultatet af sit besøg. Undersøgelsesresultaterne blev efterfølgende offentliggjort. I Kommissionens rapport konkluderes det, at de rumænske myndigheder ikke har til hensigt at reagere på Rådets henstilling af 16. juni 2017. Myndighederne anførte, at deres mål for 2017 fortsat er et samlet underskud på 3 % af BNP. I betragtning af det positive og stigende produktionsgab svarer dette til en forringelse af det strukturelle underskud i 2017, hvilket er i strid med det, der fremgår af Rådets henstilling. Det afspejler en klart ekspansiv finanspolitik.